Blaze7451/Wiki-th-20250601 huggingface dataset:
พระเจ้าโจวไท่

พระเจ้าโจวไท่ (; แปลว่า มหาราชแห่งโจว) หรือ กู่กงตั่นฟู่ (; แปลว่า พระยาตั่นฟู่ผู้ชรา) เป็นผู้ปกครองและกษัตริย์ผู้ยิ่งใหญ่แห่งเมืองโจวในช่วงราชวงศ์ชาง ต่อมาพระปนัดดาของพระองค์ผู้มีพระนามว่า ฟา (發) หรือ พระเจ้าโจวอู่ ได้ยกทัพเข้าครอบครองเมืองซางและสถาปนาราชวงศ์โจว

**พระนาม**
พระเจ้าไท่เป็นพระนามที่ได้หลังสวรรคต ผู้สืบสกุลถวายให้เป็นเกียรติ แต่แท้จริงแล้ว พระองค์มิเคยเป็นกษัตริย์แต่อย่างใด ในขณะมีพระชนม์อยู่ ทรงได้รับการขนานนามว่า กู่กงตั่นฟู่ และนักวิชาการบางคนเอ่ยถึงพระองค์ในชื่อ จี ตั่นฟู่ ซึ่งมาจากแซ่ของพระองค์ คือ จี (姬)

**ประวัติ**
คีตปกรณ์ (詩經) ซึ่งเป็นหนังสือรวมลำนำจีนแต่โบราณกาล ว่า ตระกูลจีมีความเป็นมาถอยหลังไปถึงคราวที่โฮ่ว จี้ (后稷) ขุนนางเมืองเซี่ย ถือกำเนิดขึ้นโดยการที่มารดาของเขาย่ำลงบนรอยเท้าของเทวดาชั่งตี้ (上帝) แล้วตั้งครรภ์ ขณะที่ บันทึกประวัติศาสตร์ (史記) ของซือหม่า เชียน (司馬遷) ว่า โฮ่ว จี้ เป็นโอรสของพระเจ้าคู่ (嚳) ทำให้เขาเป็นดองกับจักรพรรดิเหลือง (黃帝) ผู้ซึ่งอาจได้ใช้แซ่โจว
ซือหม่า เชียน กล่าวว่า ต่อมา ปู้จู๋ (不窋) บุตรชายของโฮ่ว จี้ สละศักดินาที่เมืองไถ (邰) ไปใช้ชีวิตเร่ร่อนกับชาวซีหรง (西戎) และชาวตี๋เหนือ (北狄) ซึ่งเป็นชนเผ่าที่อาศัยอยู่รอบบริเวณเมืองเซี่ย หลังจากนั้น จู (鞠) บุตรชายของปู้จู๋ ได้ใช้ชีวิตเช่นนี้สืบต่อมา จนกระทั่งบุคคลหนึ่งชื่อ พระยาหลิว (公劉) ได้รวบรวมคนมาตั้งถิ่นฐานอยู่ ณ เมืองปิน (豳) ภายหลังมีผู้ปกครองเมืองปินสืบพระยาหลิวมาดังนี้ ชิ่งเจี๋ย (慶節) หฺวังพู (皇仆) ช่าฝู (差弗) หุ่ยชู่ (毀隃) กงเฟย์ (公非) เกา-ยฺหวี่ (高圉) ย่า-ยฺหวี่ (亞圉) และกงชู จู่เล่ย์ (公叔祖類)
ความเจริญรุ่งเรืองของเมืองปินทำให้เมืองถูกรุกรานจากชาวซุน-ยฺวี่ (獯鬻) หรือที่เรียก ฮุน-ยฺวี่ (Hunyu) หรือตี๋เหนือ หลังการรุกรานสี่ครั้งล้วนล้มเหลว พระยาหลิวไม่ต้องการนำคนของตนเข้าสู่การรบอีก จึงรวบรวมคนจากเมืองปินไปเชิงเขาฉี (岐山) บริเวณแม่น้ำเว่ย์ (渭河) เพื่อสร้างบ้านเมืองใหม่ที่สมบูรณ์ยิ่งขึ้น มีทั้งพระราชวัง พระอาราม วัดบรรพบุรุษ และแท่นบูชา ชัยภูมิใหม่ประสบความสำเร็จอย่างรวดเร็ว ชนเผ่ายฺวี่ (Yu) และรุ่ย (芮) ซึ่งอยู่รอบข้าง จึงเข้าสามิภักดิ์ และกลายเป็นเมืองโจวในที่สุด
ภายหลังมีการเอ่ยถึงกู่กงตั่นฟู่ว่า มีส่วนทำให้เมืองโจวรุ่งเรืองขึ้นมาก คีตปกรณ์ ได้บันทึกบทสรรเสริญเขาบทหนึ่ง และเพลงจะเข้เพลงหนึ่งเกี่ยวกับเขา ชื่อ "เพลงภูเขาฉี" (Mount Qi Song) คาดว่า พระยาโจว (周公) แต่งขึ้น บันทึกประวัติศาสตร์จีนแบบดั้งเดิมบางทีถือว่า กู่กงตั่นฟู่เองที่ก่อตั้งเมืองโจวขึ้นบริเวณแม่น้ำเว่ย์ แต่ที่จริง มีกระดูกเสี่ยงทาย (oracle bone) สมัยพระเจ้าอู่ติง (武丁) จารึกถึงเมืองโจวอย่างน้อยหนึ่งศตวรรษก่อนหน้าอยู่แล้ว อนึ่ง เมืองโจวยุคแรกเริ่มน่าจะอยู่ห่างจากที่ตั้งเมืองปินตามความเชื่อดั้งเดิมอยู่พอสมควร นักวิชาการบางคนจึงระบุว่า มีการอพยพไปตั้งเมืองนี้เป็นทางไกลจากเมืองซานซีไปทางตะวันตก

**ทายาท**
กู่กงตั่นฟู่มีลูกสามคนกับภรรยาแซ่เจียง คือ- ไท่ปั๋ว (泰伯) - จ้งยง (仲雍) - จี้ลี่ (季歷)

**อ้างอิง**

**แหล่งข้อมูลอื่น**
 Thomson, John. " 04. Mount Qi Melody".
หมวดหมู่:บุคคลเชื้อสายราชวงศ์โจว
นยายะ

ลัทธินยายะ (Nyaya; ny-āyá) เป็นปรัชญาในศาสนาฮินดู คำว่านยายะมาจากภาษาสันสกฤตหมายถึงนำไปสู่ความจริงแท้ ลัทธินี้เริ่มขึ้นหลังพุทธกาลโดยมีฤๅษีโคตมะเป็นผู้แต่งนยายสูตร ต่อมาได้มีผู้แต่งคัมภีร์อธิบายความเพิ่มเติมต่อมาคือวาตสยายนะ แต่งนยายภาษยะ อุททโยตกระ แต่งวารติกะ และ วาจัสปติแต่งตาตปรยฎีกา ทำให้ได้คัมภีร์ในลัทธินยายะที่สมบูรณ์ 
ลัทธินี้มีความเห็นว่าชีวิตในโลกเต็มไปด้วยความทุกข์ และโมกษะเป็นสภาวะที่ดับทุกข์สิ้นเชิง ความทุกข์ของสัตว์โลกเกิดจากสังโยชน์หรือพันธนะเป็นเครื่องผูกมัดสรรพสัตว์ให้ติดอยู่ในสังสารวัฏ เหตุที่ทำให้เกิดโลกคือปรมาณูของธาตุทั้งสี่คือดินน้ำลมไฟ ปรมาณูของธาตุทั้งสี่นี้เกิดขึ้นเองไม่มีใครสร้างและทำลายได้ พระเจ้าทรงสร้างโลก โดยนำปรมาณูของธาตุทั้งสี่มารวมกันในสัดส่วนที่เหมาะสม และการทำลายโลกของพระเจ้าคือการที่ทรงแยกปรมาณูเหล่านี้ออกจากกัน ชีวาตมันหรือวิญญาณเป็นสภาวะที่เกิดขึ้นเองและดำรงอยู่ชั่วนิรันดร์ มนัสหรือจิตรเป็นสื่อในการรับรู้อารมณ์ของชีวาตมัน จนกระทั่งชีวาตมันบรรลุโมกษะจึงแยกออกจากมนัสได้โดยเด็ดขาด การเกิดคือการที่ชีวาตมันมาอาศัยในร่างกายและการตายคือการที่ชีวาตมันแยกออกจากร่างกาย

**อ้างอิง**
 ฟื้น ดอกบัว.ปวงปรัชญาอินเดีย. กทม. ศยาม. 2555
หมวดหมู่:ปรัชญาอินเดีย
มีบันดุงมัวร์

มีบันดุงมัวร์ (mi bandung Muar, mee bandung Muar, อักษรยาวี: مي باندوڠ) หรือ มีบันดุง เป็นอาหารพื้นบ้านที่ทำจากบะหมี่ในมัวร์ รัฐยะโฮร์ มาเลเซีย คำว่าบันดุงนี้เป็นภาษามลายูหมายถึงการผสมเข้าด้วยกัน เครื่องปรุงแต่เดิมประกอบด้วยเส้นบะหมี่และไข่ กินกับซุปที่ทำจากส่วนผสมของพริก หัวหอม เครื่องเทศ กะปิ และกุ้งแห้ง ต่อมาได้ปรับปรุงโดยการเพิ่มเครื่องปรุง เช่น กุ้ง เนื้อวัว ลูกชิ้นปลา และผัก แม้ในขณะนี้มีบันดุงจะแพร่หลายไปทั่วประเทศ แต่ที่มัวร์ถือว่ามีคุณภาพดีที่สุด คำว่าบันดุงในที่นี้ไม่มีส่วนเกี่ยวข้องกับบันดุงที่เป็นชื่อเมืองในอินโดนีเซีย

**อ้างอิง**
หมวดหมู่:อาหารมลายู
หมวดหมู่:อาหารมาเลเซีย
หมวดหมู่:อาหารจากเส้นผัด
หมวดหมู่:รัฐยะโฮร์
เจ้าเมืองแพร่

เจ้าเมืองแพร่ (Langx|nod|90px) เป็นเจ้าผู้ครองเชียงใหม่ภายใต้การปกครองของพม่าระหว่างปี พ.ศ. 2202 หรือ 2206 ถึง พ.ศ. 2215 ที่ปรากฏในตำนานพื้นเมืองเชียงใหม่

**การกล่าวถึงในหลักฐานทางประวัติศาสตร์และการตีความ**
เจ้าเมืองแพร่ถูกกล่าวถึงอย่างสั้นๆในตำนานพื้นเมืองเชียงใหม่เพียง 2 ครั้ง ได้แก่ "ศักราช ๑๐๒๑ ตัวปีกัดไก้ เอาพระยาเมืองแพร่ขึ้นนั่งแท่นแก้วเชียงใหม่ปีนั้น" และ "ศักราช ๑๐๓๔ ตัวปีเต่าไจ้...พระเจ้าเมืองแพร่ตนกินเชียงใหม่ก็จุตติ..." เจ้าเมืองแพร่ถูกสันนิษฐานว่าเคยเป็นเจ้าผู้ครองนครแพร่และเป็นที่รู้จักอย่างแพร่หลายจากการศึกษาตำนานพื้นเมืองเชียงใหม่หรือหลักฐานชั้นหลังที่นำตำนานพื้นเมืองเชียงใหม่ไปอ้างอิง เช่น พงศาวดารโยนก
อย่างไรก็ตาม ตัวตนของเจ้าเมืองแพร่ขัดแย้งกับข้อมูลผู้ปกครองเชียงใหม่จากหลักฐานของพม่า อยุธยา และเชียงแสน อีกทั้งยังปรากฏข้อความที่คล้ายกันในพื้นเมืองเชียงแสน คือ "สักกพทได้ ๑๐๒๑ ตัว ปีกัดใค้...พระเจ้าเมืองเบ่ขึ้นเปนกระสัตรนั่งแท่นแก้วอังวะ..." ทำให้เกิดข้อโต้แย้งว่า บันทึกเกี่ยวกับเจ้าเมืองแพร่นั้นผิดเพี้ยนมาจากบันทึกเกี่ยวกับพระเจ้าปเยแห่งพม่า โดยพระยศเดิมของพระองค์คือเจ้าเมืองแปร

**ดูเพิ่ม**
 พระเจ้าปเย- พญาแสนหลวง- มีนเยละจอ- มีนเยยานดา

**อ้างอิง**
หมวดหมู่:พระมหากษัตริย์ล้านนา
หมวดหมู่:เจ้าผู้ครองนครแพร่
หมวดหมู่:ข้อถกเถียงทางประวัติศาสตร์
สะพานแบบคาน

สะพานคานแผ่นเหล็กที่วางบนเสาคอนกรีต
สะพานแบบคาน (beam bridge) คือสะพานรูปหนึ่งที่มีโครงสร้างเรียบง่ายที่สุด ซึ่งพื้นสะพานถูกหนุนโดยเครื่องค้ำและเสาสะพานในแต่ละด้าน ไม่มีการเปลี่ยนแปลงรูปแบบการค้ำตลอดสะพานนี้ ดังนั้นรูปแบบโครงสร้างจึงรู้จักในการค้ำสะพานที่เรียบง่าย สะพานแบบคานที่เรียบง่ายที่สุดอาจเป็นแผ่นหินหนาหรือแผ่นกระดานไม้วางข้ามลำธาร สะพานที่ออกแบบสำหรับโครงสร้างพื้นฐานสมัยใหม่ จะถูกสร้างโดยใช้เหล็กหรือคอนกรีตเสริมแรง หรือรวมทั้งสองอย่าง องค์ประกอบของคอนกรีตอาจเป็นคอนกรีตเสริมแรง หรือคอนกรีตอัดแรง

**ดูเพิ่ม**
สะพาน
*สะพานขึง
*สะพานแขวน
หมวดหมู่:สะพาน
หมวดหมู่:สะพานแบ่งตามประเภทโครงสร้าง
สะพานโค้งคอนกรีตเสริมเหล็ก

ไฟล์:FremontBridgePano.jpg|thumb|สะพานฟรีมอนต์ พอร์ตแลนด์ รัฐออริกอน สะพานโค้งคอนกรีตเสริมเหล็กที่ยาวเป็นอันดับ 2 ของโลก
สะพานโค้งคอนกรีตเสริมเหล็ก (tied-arch bridge) คือสะพานโค้งแบบหนึ่งซึ่งที่มีแรงผลักตามแนวนอนของช่องโค้งไปยังด้านนอกโดยตรง สะพานถูกพยุงโดยความตึงมากกว่าฐานสะพานบนพื้นดิน ในหลายกรณีรูปแบบภายนอกนั้นไม่เหมาะหรือไม่สามารถใช้งานได้แต่สะพานสามารถถูกแทนที่โดยสายเคเบิลของช่องโค้งนั้น ๆ เป็นการสร้างโค้งที่ใช้สายเคเบิลพยุงสะพานเอาไว้

**สมุดภาพ**
หมวดหมู่:สะพาน

หมวดหมู่:สะพานแบ่งตามประเภทโครงสร้าง
สะพานลอยน้ำ

ไฟล์:EastbankEsplanade.jpg|thumb|สะพานในพอร์ตแลนด์ รัฐออริกอน
สะพานลอยน้ำ (pontoon bridge) หรือสะพานเรือ คือสะพานรูปแบบหนึ่งซึ่งลอยอยู่บนน้ำ โดยมีเรือท้องแบนหรือเรือลักษณะเดียวกันพยุงพื้นสะพานเอาไว้และรับน้ำหนักถ่วงของสะพาน สะพานลอยน้ำปกติจะเป็นโครงสร้างชั่วคราว บางสะพานนั้นอาจถูกใช้เป็นเวลายาวนาน ส่วนสะพานลอยน้ำแบบถาวรเป็นประโยชน์สำหรับการข้ามน้ำที่มีที่กำบัง ซึ่งพิจารณาถึงความไม่เหมาะสมในเชิงเศรษฐกิจที่จะสร้างสะพานเป็นท่าเรือถาวร สะพานเหล่านี้อาจสร้างส่วนหนึ่งซึ่งสามารถถูกยกขึ้นหรือเคลื่อนย้ายสะพานเพื่อที่จะให้เรือผ่านได้ 
สะพานลอยน้ำเป็นประโยชน์อย่างมากโดยเฉพาะใช้ในการข้ามแม่น้ำในช่วงสงคราม โดยปกติจะสร้างเป็นสะพานชั่วคราว และบางครั้งถูกทำลายหลังจากการข้าม (เพื่อที่จะไม่ให้ศัตรูใช้สะพาน) หรือยุบและขนย้าย (ถ้ามีการเดินทางที่ยาวไกล) สะพานถูกใช้ด้วยข้อดีมากมายในหลาย ๆ การสู้รบตลอดจนการรักษาเวลา ได้แก่ การสู้รบ Garigliano การสู้รบ Oudenarde สงครามอาหรับ-อิสราเอล ค.ศ. 1973 และอื่น ๆ อีกหลายสงคราม ซึ่งสะพานลอยน้ำถูกใช้มาตั้งแต่สมัยโบราณแล้ว

**สมุดภาพ**
หมวดหมู่:สะพาน
หมวดหมู่:สะพานแบ่งตามประเภทโครงสร้าง
หมูยแน้

หมูยแน้ (Mũi Né) เป็นสถานที่ตากอากาศชายทะเลในจังหวัดบิ่ญถ่วน ในภูมิภาคชายฝั่งตอนกลางใต้ของประเทศเวียดนาม มีฐานะเป็นแขวงหนึ่งของนครฟานเที้ยต ซึ่งเป็นเมืองศูนย์กลางการปกครองของจังหวัด โดยหมูยแน้ตั้งอยู่ห่างจากใจกลางเมืองฟานเที้ยตไปทางทิศตะวันออกประมาณ 20 กิโลเมตร
การท่องเที่ยวของเวียดนามได้เปลี่ยนหมูยแน้ให้เป็นจุดหมายปลายทางสำหรับการตากอากาศตั้งแต่ ค.ศ. 1995 หลังจากที่มีนักท่องเที่ยวจำนวนมากเดินทางมาที่นี่เพื่อชมสุริยุปราคาในวันที่ 24 ตุลาคม ค.ศ. 1995 หมูยแน้มีสถานพักตากอากาศ ร้านอาหาร ร้านเครื่องดื่ม และบาร์จำนวนมากริมชายหาด และเป็นจุดหมายปลายทางยอดนิยมแห่งหนึ่งของนักท่องเที่ยวชาวรัสเซีย ร้านอาหารและบ้านพักตากอากาศหลายแห่งมีเจ้าของเป็นชาวรัสเซีย
ชายหาดของหมูยแน้เป็นหาดเขตร้อนแห่งหนึ่งที่ได้รับความนิยม ลมทะเลที่พัดแรงทำให้ที่นี่เป็นที่นิยมมากในการเล่นไคต์เซิร์ฟ (ว่าวโต้คลื่น) และวินด์เซิร์ฟ ฤดูท่องเที่ยวเริ่มตั้งแต่เดือนธันวาคมไปจนถึงเดือนพฤษภาคม อุณหภูมิเฉลี่ยอยู่ที่ 27 องศาเซลเซียส สภาพภูมิอากาศร้อนและแห้งเกือบตลอดทั้งปี

**ประวัติเขตการปกครอง**
ในสมัยสาธารณรัฐเวียดนาม หมูยแน้เป็นชุมชนที่เป็นศูนย์กลางของอำเภอหายล็อง จังหวัดบิ่ญถ่วน ต่อมา ค.ศ. 1975 อำเภอหายล็องได้รวมเข้ากับอำเภอห่ามถ่วนและอำเภอเถี่ยนซ้าว กลายเป็นอำเภอห่ามถ่วน ในจังหวัดถ่วนหาย ทำให้หมูยแน้อยู่ในอำเภอห่ามถ่วน
เมื่อวันที่ 13 มีนาคม ค.ศ. 1979 ได้มีการประกาศจัดตั้งเมืองหมูยแน้ (thị trấn Mũi Né) ซึ่งเป็นเมืองศูนย์กลางของอำเภอห่ามถ่วน
เมื่อวันที่ 30 ธันวาคม ค.ศ. 1982 ได้มีการประกาศให้แบ่งอำเภอห่ามถ่วนออกเป็น 2 อำเภอใหม่ ได้แก่ อำเภอห่ามถ่วนบั๊ก และอำเภอห่ามถ่วนนาม ในเวลาเดียวกัน เมืองหมูยแน้ก็ถูกย้ายไปขึ้นกับเมืองฟานเที้ยต (thị xã Phan Thiết) และเปลี่ยนสถานะเป็นแขวงหมูยแน้ (phường Mũi Né)

**ระเบียงภาพ**
File:ChamMuiNe.jpg|ปราสาทจาม
File:Mũi_Né.jpg|ชายหาด
File:Mui_Ne4.jpg|เรือประมงในยามเช้า
File:Mui_Ne_Fairy_Stream.jpg|โกรกธาร
File:Muine_Lake.jpg|บึงบัว
File:White Dune - Mui Ne.jpg|เนินทราย
File:Mũi_Né_Dune.jpg|เนินทราย

**อ้างอิง**

**แหล่งข้อมูลอื่น**
หมูยแน้- Mũi Né Tourism- Photos of Mũi Né
หมวดหมู่:จังหวัดบิ่ญถ่วน
หมวดหมู่:เมืองในประเทศเวียดนาม
สะพานชัก

ไฟล์:Lagos48.jpg|thumb|สะพานชักของป้อมปงตาดาบังไดรา (Ponta da Bandeira) เมืองลากุช ประเทศโปรตุเกส
สะพานชัก (drawbridge) คือสะพานประเภทหนึ่งที่สามารถเคลื่อนที่ได้ ซึ่งปกติจะใช้งานร่วมกับทางเข้าของปราสาทที่ล้อมรอบด้วยคูเมือง ในภาษาอังกฤษของบางท้องถิ่นซึ่งรวมถึงภาษาอังกฤษอเมริกัน คำว่า drawbridge จะหมายถึงสะพานทุกรูปแบบที่เคลื่อนที่ได้ เช่น สะพานหก (bascule) สะพานยกแนวตั้ง (vertical-lift) สะพานหมุน (swing) เป็นต้น แต่ในหน้านี้จะกล่าวถึงสะพานดังกล่าวตามความหมายดั้งเดิม

**สะพานชักปราสาท**
ปราสาทหรือป้อมในสมัยกลาง (คริสต์ศตวรรษที่ 5–15) ปกติแล้วจะมีร่องน้ำหรือคูเมืองล้อมรอบโดยใช้สะพานไม้ทอดข้าม ในปราสาทยุคเริ่มแรก สะพานเหล่านั้นอาจถูกออกแบบให้ถูกทำลายหรือเคลื่อนย้ายได้หากศัตรูเข้าโจมตี แต่สะพานชักก็กลายเป็นสิ่งที่ใช้ทั่วไปในเวลานั้น การสร้างปราสาทตามแบบฉบับจะมีสะพานชักที่ด้านนอกของเรือนเฝ้าประตู ประกอบด้วยพื้นสะพานไม้ซึ่งมีปลายด้านหนึ่งเป็นบานพับหรือมีแกนหมุนตรงธรณีประตู เมื่อชักสะพานขึ้น พื้นสะพานก็จะปิดช่องประตูได้ราบสนิทและกลายเป็นเครื่องกีดขวางทางเข้าเพิ่มเติม นอกจากนี้ สะพานชักยังมีประตูชักหรือซุ้มประตูเหล็กคอยเสริมความแข็งแรงอีกชั้นหนึ่ง และการเข้าถึงตัวสะพานอาจถูกสกัดกั้นจากอาวุธต่าง ๆ ที่ยิงออกไปทางช่องซัดอาวุธหรือช่องธนูในหอคอยด้านข้าง

**สมุดภาพ**
หมวดหมู่:สะพาน
หมวดหมู่:สะพานแบ่งตามประเภทโครงสร้าง
ขอบเขตภาพ

ขอบเขตภาพ
หรือ ขอบเขตการเห็น
(field of view ตัวย่อ FoV)
เป็นขอบเขตของโลกที่ระบบการเห็นสามารถรับรู้ได้ในขณะใดขณะหนึ่ง
ในกรณีของกล้องหรือตัวรับรู้มันจะเป็นมุมตัน (solid angle) ในช่วงที่เครื่องตรวจจับไวต่อคลื่นแม่เหล็กไฟฟ้า เช่น แสง
ไฟล์:Cascading Milky Way.jpg |thumb |450px |center | ภาพปริทัศน์ 360 องศาของทางช้างเผือกที่หน่วยกล้องโทรทรรศน์ใหญ่มาก (Very Large Telescope) ขององค์กรหอดูดาวยุโรปใต้ (European Southern Observatory) ซึ่งแสดงขอบเขตภาพทั้งหมดภายในรูปเดียว (entire field of view) โดยทั่วไปแล้ว คนดูท้องฟ้าจะเห็นทางช้างเผือกเป็นทางโค้งดาวฤกษ์ทอดเป็นแนวยาว แต่ถ้าขอบเขตภาพทั้งหมดจับรวมลงในภาพเดียว ทางโค้งที่ว่านี้จะปรากฏเป็นทางดาวฤกษ์สองทางที่ดูเหมือนตกลงเหมือนน้ำตก 
หมวดหมู่:การมองเห็น
หมวดหมู่:จักษุวิทยา
หมวดหมู่:ประสาทวิทยา
หมวดหมู่:การถ่ายภาพ
ภาวะกะเทยแท้

ภาวะกะเทยแท้ (True hermaphroditism) หมายถึงภาวะที่บุคคลที่เป็นกะเทยมีเนื้อเยื่อทั้งของรังไข่ทั้งของอัณฑะ
คืออาจจะมีรังไข่ข้างหนึ่งและอัณฑะอีกข้างหนึ่ง
แต่โดยทั่วไปแล้วต่อมบ่งเพศข้างหนึ่งหรือทั้งสองข้างจะมีเนื้อเยื่อจากทั้งรังไข่ทั้งอัณฑะที่เรียกว่า ovotestis
ไม่มีเคสที่บันทึกไว้พร้อมกับหลักฐานเลยว่า  เนื้อเยื่อทั้งสองของต่อมบ่งเพศนั้นสามารถทำงานได้พร้อมกัน
karyotype 
ที่พบก็คือ 47XXY (กลุ่มอาการไคลน์เฟลเตอร์), 46XX/46XY, หรือ 46XX/47XXY โดยมีระดับ mosaicism ที่ต่าง ๆ กัน (โดยมีกรณีที่น่าสนใจหนึ่งที่มี XY ในระดับ 96% แต่สามารถตั้งครรภ์และให้กำเนิดได้)
แม้ว่าภาวะนี้จะคล้ายกับภาวะ mixed gonadal dysgenesis
แต่สามารถแยกออกจากกันได้โดยการตรวจสอบเนื้อเยื่อ  (histology)
แม้ว่าบุคคลผู้มีภาวะกะเทยแท้อาจจะมีลูกได้  (จนกระทั่งถึง ค.ศ. 2010 ได้มีสิ่งตีพิมพ์ทางวิทยาศาสตร์ที่รายงานการมีลูกในมนุษย์ภาวะกะเทยแท้ถึง  11  เคส) 
แต่ยังไม่มีหลักฐานทางวิทยาศาสตร์ที่แสดงว่าเนื้อเยื่อทั้งของรังไข่ทั้งของอัณฑะสามารถทำงานได้พร้อม ๆ กัน
ดังนั้น  หลักฐานทางวิทยาศาสตร์จึงไม่สนับสนุนคำที่พูดกันว่า  กะเทยแท้สามารถทำให้ตนเองตั้งครรภ์ได้

**ลักษณะปรากฏ**
อวัยวะเพศภายนอกบ่อยครั้งไม่ชัดเจน
โดยขึ้นอยู่กับปริมาณของฮอร์โมนเพศชายที่ผลิดโดยเนื้อเยื่ออัณฑะในช่วงประมาณ 8-16 อาทิตย์ในครรภ์

**เหตุ**
ภาวะกะเทยแท้มีน้อย  และอาจเกิดได้จากเหตุหลายอย่าง- อาจเกิดขึ้นจากการที่ไข่ในมารดาแบ่งเป็นสองใบ  แล้วเกิดการผสมพันธ์ไข่ทั้งสองแต่ละใบมีโครโมโซมชุดเดียว  (haploid) และไข่ที่ผสมแล้วนั้นเกิดการรวมตัวกันในยุคต้น ๆ ของช่วงพัฒนาการ- หรืออีกวิธีหนึ่งคือ  ไข่ใบหนึ่งอาจจะได้รับการผสมพันธ์จากตัวอสุจิสองตัว  แล้วเกิดกระบวนการ trisomic rescue ในเซลล์ลูก  (daughter cell)  ที่แบ่งออกจากกัน- ไข่สองใบที่มีการผสมพันธ์โดยตัวอสุจิสองตัวบางครั้งจะรวมตัวกันเป็น chimera มีเซลล์สืบพันธุ์ 4 ชุด  ถ้าไข่ที่ผสมแล้วใบหนึ่งมีเพศชายอีกใบหนึ่งมีเพศหญิงมารวมตัวกัน  บุคคลนั้นอาจมีภาวะเป็นกะเทย  (แต่ไม่จำเป็น)- อาจเกิดขึ้นเพราะการกลายพันธุ์ของยีน SRY

**อุภโตพยัญชนกในศาสนาพุทธ**
ในศาสนาพุทธ  คำว่า  อุภโตพยัญชนก  หมายถึง  คนมีทั้งสองเพศ
ไม่เหมือนกับคำว่า  บัณเฑาะก์ ซึ่งหมายถึง คนที่ไม่มีเพศแต่กำเนิด  ชายผู้มีราคะกล้าเสพกามกับชายอื่น หรือชายผู้มีอัณฑะถูกตัดออกไปแล้ว17526-27309-310
อุภโตพยัญชนกท่านแบ่งเป็น 2 ประเภทคือ   
อุภโตพยัญชนกทั้งสองประเภทนี้  ท่านกล่าวว่าไม่ควรให้บรรพชาหรืออุปสมบท ถ้าบรรพชาอุปสมบทแล้ว  พึงให้สึกออกไปเสีย  ไม่เหมือนกับบัณเฑาะก์บางประเภทซึ่งยังให้บวชได้26-27309-310  ให้สังเกตว่าภาษาไทยใช้คำว่า  กะเทย  สำหรับทั้งอุภโตพยัญชนกทั้งบัณเฑาะก์
ให้สังเกตว่า  ภาวะกะเทยแท้ทางการแพทย์เน้นอวัยวะภายในคือเนื้อเยื่อที่มาจากทั้งรังไข่ทั้งอัณฑะ  แต่สภาวะของความเป็นอุภโตพยัญชนกท่านเน้นทั้งอวัยวะภายนอก  (โดยเห็นเป็นเพศชายและเพศหญิง)  และอวัยวะภายใน  (โดยตั้งครรภ์และให้ตั้งครรภ์ได้)

**รูปอื่น ๆ**
 accessdate=1 พฤษภาคม 2557 - accessdate=1 พฤษภาคม 2557 

**เชิงอรรถและอ้างอิง**
หมวดหมู่:ความผิดปกติแต่กำเนิดของอวัยวะเพศ
หมวดหมู่:โรคหายาก
หมวดหมู่:กะเทย
สนามกีฬาโอลิมปิกโซล

สนามกีฬาโอลิมปิก (โซล) หรือที่รู้จักกันในชื่อ สนามกีฬาโอลิมปิกจัมชิล ตั้งอยู่ที่เมืองโซล เกาหลีใต้ เริ่มก่อสร้างในปี ค.ศ. 1977 แล้วเสร็จในปี ค.ศ. 1984 ซึ่งเป็นสนามกีฬาขนาดใหญ่อันดับที่ 1 ของเกาหลี
ในปี ค.ศ. 1988 สนามกีฬาแห่งนี้เป็นสนามกีฬาหลักของกีฬา โอลิมปิก ครั้งที่ 24 ที่เกาหลีใต้เป็นเจ้าภาพ

**อ้างอิง**
ซ
ซ
หมวดหมู่:สนามกีฬาแห่งชาติ
หมวดหมู่:สิ่งก่อสร้างในเขตซงพา
รายชื่อตึกที่สูงที่สุดในโลก

ไฟล์:Burj_Khalifa_(16260269606).jpg|thumb|บุรจญ์เคาะลีฟะฮ์สูง m ใน ดูไบ เป็นอาคารที่สูงที่สุดตั้งแต่ ค.ศ. 2010 บุรจญ์เคาะลีฟะฮ์ได้รับการจัดประเภทเป็น เมกาทอล
รายชื่ออาคารที่สูงที่สุดนี้ ประกอบด้วย ตึกระฟ้าที่มีชั้นที่ต่อเนื่องกันและมีความสูงอย่างน้อย 350 เมตร (1,150 ฟุต) โครงสร้างที่ไม่ใช่สิ่งปลูกสร้าง เช่น หอคอย จะไม่รวมอยู่ในรายการนี้ (สำหรับรายละเอียดเหล่านี้ โปรดดู รายชื่อตึกและสิ่งก่อสร้างที่สูงที่สุดในโลก) ข้อมูลโดย "สภาตึกสูงและที่อยู่อาศัยในเมือง” (CTBUH) 
ภาพตึกที่สูงที่สุดบนโลก ค.ศ. 2022

**รายการ**
ณ ปี 2020 รายชื่อตึกที่สูงที่สุดในโลกนี้รวมอาคารทั้งหมด 76 แห่ง (ที่สร้างเสร็จแล้วและมียอดสถาปัตยกรรม) ซึ่งมีความสูง 350 เมตร (1,150 ฟุต) ขึ้นไป โดยประเมินโดยลักษณะทางสถาปัตยกรรมที่สูงที่สุด 
ในเอเซียตะวันออก
Shanghai tower (เซียงไฮ้ ทาวเวอร์)
มีตึกสูงเป็นอันดับ 2 ของโลก 
สร้างเสร็จ ปี 2015 ความสูง 632 เมตร  
ในจำนวนนี้ 40 แห่งอยู่ในประเทศจีน  หกในเจ็ดอาคารหลังสุดท้ายที่ได้รับการบันทึกว่าเป็น 'อาคารที่สูงที่สุด' ยังคงพบอยู่ในรายการ ยกเว้นเป็น ตึกนอร์ทเทาเวอร์ของอาคารเวิลด์เทรดเซ็นเตอร์ (WTC) ที่เดิมสูง 417 เมตร (1,368 ฟุต) และถูกทำลายล้างในวันที่ 11 กันยายน ปี พ.ศ. 2544 ซึ่งหากไม่เคยถูกทำลายและวันเวิลด์เทรดเซ็นเตอร์ไม่เคยสร้างแทน อาคารแฝด WTC จะอยู่ในอันดับที่ 34 และ 35 ในรายการปัจจุบัน


**ตึกที่สูงที่สุดแบ่งตามทวีป**
อันดับตึกที่สูงที่สุดที่แบ่งตามทวีปโดยเรียงตามอันดับความสูง มีดังนี้

**สมุดภาพ**

**ตึกที่อยู่ระหว่างการก่อสร้างและเสนอ**
นี่เป็นข้อมูลรายชื่อของตึกที่อยู่ระหว่างการก่อสร้างตั้งแต่ 300 เมตร หรือ 60 ชั้น

**ตึกที่เลิกการก่อสร้างแล้ว**

**ดูเพิ่ม**
 ตึกระฟ้า- รายชื่ออาคารที่ใหญ่ที่สุดในโลก- รายชื่ออาคารที่สูงที่สุดในประเทศไทย- รายชื่อเมืองที่มีตึกระฟ้ามากที่สุดในโลก

**แหล่งข้อมูลอื่น**
  ตึก Megatalldate=2012-05-07 -  SkyscraperCity-  ภาพตึกที่สูงที่สุดในโลก

**อ้างอิง**
หมวดหมู่:รายชื่อสิ่งก่อสร้าง
หมวดหมู่:สิ่งก่อสร้าง
หมวดหมู่:ตึกระฟ้า
หมวดหมู่:สถาปัตยกรรม
อีดะ

อีดะ (Iida-shi) เป็นนครในจังหวัดนางาโนะ ประเทศญี่ปุ่น ณ วันที่ 1 มีนาคม ค.ศ. 2023 มีจำนวนประชากร 95,636 คน

**แหล่งข้อมูลอื่น**
  ja
หมวดหมู่:นครในจังหวัดนางาโนะ
เมือก

มูกหรือเมือก (mucus) ในสัตว์มีกระดูกสันหลัง เป็นสิ่งคัดหลั่งลื่นที่เยื่อเมือกสร้างขึ้นปกคลุม น้ำเมือกตรงแบบผลิตจากเซลล์ที่พบในต่อมมูก เซลล์มูกหลั่งผลิตภัณฑ์ที่มีไกลโคโปรตีนและน้ำสูง น้ำเมือกยังอาจเกิดจากต่อมผสม (mixed gland) ซึ่งมีทั้งเซลล์หลั่งน้ำใสและหลั่งเมือก เมือกเป็นคอลลอยด์หนืดซึ่งมีเอนไซม์ระงับเชื้อ (เช่น ไลโซไซม์) อิมมูโนโกลบูลิน เกลืออนินทรีย์ โปรตีนอย่างแลกโตเฟอร์ริน และไกลโคโปรตีนซึ่งรู้จักกันในชื่อ มิวซิน ซึ่งผลิตโดยเซลล์กลอเบล็ต (goblet cell) ในเยื่อเมือกและต่อมชั้นใต้เยื่อเมือก เมือกนี้ทำหน้าที่ปกป้องเซลล์เนื้อเยื่อบุผิว (บุท่อ) ในระบบทางเดินหายใจ ทางเดินอาหาร ปัสสาวะและเพศ การเห็นและการได้ยินในสัตว์เลี้ยงลูกด้วยนม ผิวหนังในสัตว์สะเทินน้ำสะเทินบก และเหงือกในปลา การทำหน้าที่หลักของเมือกนี้ คือ ปกป้องต่อสิ่งก่อโรคอย่างเห็ดรา แบคทีเรียและไวรัส ในร่างกายมนุษย์โดยเฉลี่ยผลิตเมือกราวหนึ่งลิตรต่อวัน

**ระบบหายใจ**
Illustration depicting the movement of mucus in the respiratory tract
ในระบบหายใจของมนุษย์ เมือกเป็นส่วนหนึ่งของสารน้ำเคลือบผิวทางหายใจ (airway surface liquid, ASL) เรียกอีกอย่างว่า สารน้ำเคลือบเยื่อบุ (epithelial lining fluid, ELF) ซึ่งเคลือบอยู่เกือบตลอดทางหายใจ

**อ้างอิง**
หมวดหมู่:สารน้ำในร่างกาย
หมวดหมู่:ระบบต่อมมีท่อ
หมวดหมู่:การขับถ่าย
สราวุธ คำบัว

สราวุธ คำบัว หรือ โค้ชชาย เป็นนักฟุตบอลระดับอาชีพจากประเทศไทย เขาเคยทำหน้าที่ร่วมกับสโมสรฟุตบอลแบงค็อก ยูไนเต็ด ในการแข่งขันไทยพรีเมียร์ลีก
นอกจากนี้ เขายังได้เข้าแข่งขันร่วมกับสโมสรฟุตบอลธนาคารกรุงไทย ในการแข่งขันเอเอฟซีแชมเปียนส์ลีก 2008 รอบแบ่งกลุ่ม รวมถึงเข้าแข่งขันให้แก่ทีมดังกล่าว ในการแข่งขันกีฬารัฐวิสาหกิจ ครั้งที่ 38 ในเดือนกุมภาพันธ์ พ.ศ. 2556

**ประวัติ**
สราวุธ คำบัว เป็นอดีตผู้รักษาประตูฟุตบอลทีมชาติไทย ซึ่งเป็นชุดดรีมทีม ในสมัยเดียวกับเกียรติศักดิ์ เสนาเมือง รวมถึงเคยเป็นนักฟุตบอลและเป็นผู้ช่วยผู้ฝึกสอนสังกัดสโมสรฟุตบอลจังหวัดพังงา ก่อนที่จะย้ายไปร่วมสังกัดสโมสรฟุตบอลมหาวิทยาลัยนอร์ทกรุงเทพ นอกจากนี้ ในปี พ.ศ. 2552 เขาได้ทำหน้าที่เป็นผู้ช่วยผู้ฝึกสอนฟุตบอลทีมชายให้แก่ทีมมหาวิทยาลัยนอร์ทกรุงเทพ ในการแข่งขันกีฬามหาวิทยาลัยแห่งประเทศไทย ครั้งที่ 36
วันที่ 24 กรกฎาคม พ.ศ. 2556 สราวุธได้เข้าแข่งขันรายการศึกฟุตบอลนัดพิเศษมหากุศล 2 ทีมชาติไทย โดยเขาได้ทำหน้าที่เป็นผู้รักษาประตูให้แก่อดีตทีมชาติไทย (ดรีมทีม) เมื่อครั้งที่พบกับทีมรวมดาราช่อง 3 ที่จัดขึ้น ณ สนามราชมังคลากีฬาสถาน โดยทีมของเขาเป็นฝ่ายชนะที่ 7 ประตูต่อ 2 รวมถึงในปีเดียวกัน สราวุธได้ทำหน้าที่เป็นผู้ฝึกสอนผู้รักษาประตูให้แก่ฟุตบอลทีมชาติไทย ชุดซีเกมส์ 2013 ที่ซึ่งทีมของเขาชนะรางวัลเหรียญทอง และช่วงปลายปี เขาได้เป็นหนึ่งในนักฟุตบอลสังกัดสโมสรฟุตบอลมหาวิทยาลัยนอร์ทกรุงเทพ ในการแข่งขันลีกภูมิภาค ดิวิชั่น 2
ส่วนการแข่งขันของฟุตบอลทีมชาติไทยในปี พ.ศ. 2557 ทางคณะผู้ฝึกสอนได้วางแผนให้กิตติศักดิ์ ระวังป่า เข้าทำหน้าที่แทนสราวุธ โดยในปีดังกล่าว สราวุธได้รับเชิญให้ทำหน้าที่เป็นผู้ฝึกสอนผู้รักษาประตูให้แก่สโมสรฟุตบอลจังหวัดพังงา วันที่ 16 มีนาคม ค.ศ. 2557 สราวุธได้ทำหน้าที่เป็นผู้รักษาประตูให้แก่สโมสรฟุตบอลมหาวิทยาลัยนอร์ทกรุงเทพ เมื่อครั้งที่พบกับสโมสรฟุตบอลบีอีซี เทโรศาสน ในการแข่งขันลีกภูมิภาค ดิวิชั่น 2 ทว่าทีมของเขาเป็นฝ่ายแพ้ที่ 2 ประตูต่อ 0

**การปรากฏตัวในเอเอฟซีแชมเปียนส์ลีก**

**ความสำเร็จ**

**ในฐานะผู้ฝึกสอนผู้รักษาประตู**
ฟุตบอลทีมชาติไทย- เหรียญทอง เหรียญทอง ฟุตบอลในซีเกมส์ 2013 ที่ประเทศเมียนมาร์

**รางวัลที่ได้รับ**
 พ.ศ. 2535 - รางวัลนักเตะยอดเยี่ยม โตโยต้าคัพ ครั้งที่ 6- รับพระราชทานโล่เกียรติภูมิทีมชาติไทย ประจำปี 2556 ในฐานะหนึ่งในนักกีฬาฟุตบอลทีมชาติไทย ชุดบี (ดรีมทีม) ชุดแรกที่สามารถครองถ้วยคิงส์คัพ (ครั้งที่ 25 พ.ศ. 2537) ได้สำเร็จ

**อ้างอิง**
หมวดหมู่:นักฟุตบอลทีมชาติไทย
หมวดหมู่:ผู้รักษาประตูฟุตบอลชาวไทย
หมวดหมู่:ผู้เล่นในไทยลีก
หมวดหมู่:ผู้ฝึกสอนผู้รักษาประตูฟุตบอล
หมวดหมู่:ผู้ฝึกสอนทีมชาติ
หมวดหมู่:นักฟุตบอลจากจังหวัดนราธิวาส
หมวดหมู่:นักฟุตบอลชายชาวไทย
หมวดหมู่:บุคคลจากมหาวิทยาลัยนอร์ทกรุงเทพ
หมวดหมู่:ผู้เล่นสโมสรฟุตบอลธนาคารกรุงไทย
หมวดหมู่:ผู้เล่นสโมสรฟุตบอลแบงค็อก ยูไนเต็ด
หมวดหมู่:ผู้เล่นสโมสรฟุตบอลมหาวิทยาลัยนอร์ทกรุงเทพ
Jaws

จอวส์ (๋Jaws) อาจหมายถึง- ขากรรไกร (jaws) เป็นกระดูกหลายชิ้นมีข้อ ที่มาประกบกันได้ของปาก ปกติใช้จับหรือจัดการอาหาร บางครั้งใช้กว้าง ๆ รวมเอาช่องปาก มีหน้าที่ปิดเปิดปาก และเป็นส่วนร่างกายของสัตว์โดยมาก - จอว์ส เป็นภาพยนตร์ทริลเลอร์ที่ออกฉายในปี พ.ศ. 2518 สร้างจากนวนิยายชื่อเดียวกันในปี ค.ศ. 1974 ของปีเตอร์ เบนช์ลีย์ กำกับโดย สตีเวน สปิลเบิร์ก
โฮมาเระ ซาวะ

ไฟล์:Ogimi scores vs USA, 2012 Olympic gold medal match.jpg|240px|right|thumb|การทำประตูให้แก่ทีมชาติญี่ปุ่น โดยยูกิ โองิมิ (หมายเลข 17) เป็นผู้จ่ายบอลให้แก่โฮมาเระ ซาวะ (หมายเลข 10) เมื่อครั้งที่พบกับทีมชาติสหรัฐอเมริกาโดยมีเคลลี โอ'ฮารา (หมายเลข 5) ทำหน้าที่ป้องกัน และโฮป โซโล (หมายเลข 1) พยายามที่จะรักษาประตู
โฮมาเระ ซาวะ (Sawa Homare; 6 กันยายน ค.ศ. 1978 – ) เป็นนักกีฬาฟุตบอลหญิงระดับอาชีพชาวญี่ปุ่น เธอเป็นกัปตันฟุตบอลหญิงทีมชาติญี่ปุ่นที่ซึ่งได้รับรางวัลเหรียญทองจากฟุตบอลโลกหญิง 2011 และนำทีมเข้ารับรางวัลเหรียญเงินในโอลิมปิกฤดูร้อน 2012 โดยใน ค.ศ. 2012 เธอได้รับการจารึกชื่อเป็นนักฟุตบอลโลกหญิงแห่งปี 2011 ปัจจุบัน ซาวะเป็นนักฟุตบอลสังกัดไอแนคโคเบะเลโอเนสซาในการแข่งขันนาเดชิโกะลีก ดิวิชัน 1 โดยก่อนหน้านี้ เธอเป็นนักฟุตบอลสังกัดแอตแลนตาบีทของสมาคมฟุตบอลหญิงสหรัฐ (วูซา), เอ็นทีวีเบเลซา และวอชิงตันฟรีดอมของวีเมนส์โปรเฟสชันแนลซอคเกอร์

**ชีวิตช่วงต้น**
โฮมาเระ ซาวะ เกิดที่เมืองฟูจู กรุงโตเกียว เธอเริ่มหัดเล่นฟุตบอลตั้งแต่อายุหกขวบ ขณะไปดูพี่ชายของเธอกำลังฝึกซ้อม ผู้ฝึกสอนของเขาก็ได้ชักชวนเธอให้เข้าร่วมกับทีมชายในสนาม

**ผลงานในระดับอาชีพ**

**สโมสร**
ถือเป็นระยะเวลาที่ยาวนานสำหรับการทำหน้าที่ของนักฟุตบอลหญิงที่ดีที่สุดของญี่ปุ่น ซาวะได้รับการเปิดตัวในการแข่งขันแอลลีก ซึ่งเป็นลีกระดับสูงสุดของประเทศญี่ปุ่น ตั้งแต่อายุเพียง 12 ปี

**อ้างอิง**
รายงานการแข่งขัน

**แหล่งข้อมูลอื่น**
 169- z8hb- 26160- homare-sawa- homare-sawa-  JFA players' Information- date=dmy- date=dmy- date=dmy
หมวดหมู่:นักฟุตบอลหญิงทีมชาติญี่ปุ่น
หมวดหมู่:นักฟุตบอลหญิงชาวญี่ปุ่น
หมวดหมู่:นักฟุตบอลโอลิมปิกทีมชาติญี่ปุ่น
หมวดหมู่:นักฟุตบอลในโอลิมปิกฤดูร้อน 1996
หมวดหมู่:นักฟุตบอลในโอลิมปิกฤดูร้อน 2004
หมวดหมู่:นักฟุตบอลในโอลิมปิกฤดูร้อน 2008
หมวดหมู่:นักฟุตบอลในโอลิมปิกฤดูร้อน 2012
หมวดหมู่:ผู้เล่นในฟุตบอลโลกหญิง 1995
หมวดหมู่:ผู้เล่นในฟุตบอลโลกหญิง 1999
หมวดหมู่:ผู้เล่นในฟุตบอลโลกหญิง 2003
หมวดหมู่:ผู้เล่นในฟุตบอลโลกหญิง 2007
หมวดหมู่:ผู้เล่นในฟุตบอลโลกหญิง 2011
หมวดหมู่:ผู้เล่นในฟุตบอลโลกหญิง 2015
หมวดหมู่:กัปตันในชุดชนะเลิศฟุตบอลโลกหญิง
หมวดหมู่:ผู้เล่นในชุดชนะเลิศฟุตบอลโลกหญิง
หมวดหมู่:นักกีฬาจากโตเกียว
หมวดหมู่:นักกีฬาเหรียญเงินโอลิมปิก
หมวดหมู่:ผู้เล่นสโมสรฟุตบอลไอแนคโคเบะเลโอเนสซา
หมวดหมู่:กองกลางฟุตบอล
ชีฟ เจย์ สตรองโบว์

ลุก โจเซฟ สคาร์ปา (Luke Joseph Scarpa) หรือในชื่อที่รู้จักกันดีว่า ชีฟ เจย์ สตรองโบว์ (Chief Jay Strongbow) เกิดวันที่ 4 ตุลาคม ค.ศ. 1928 เป็นนักมวยปล้ำอาชีพที่เกษียณอายุชาวอเมริกัน เข้าสู่หอเกียรติยศดับเบิลยูดับเบิลยูอี ประจำปี 1994 ปัจจุบันได้เสียชีวิตแล้วด้วยวัย 83 ปี เมื่อวันที่ 3 เมษายน ค.ศ. 2012

**ผลงาน**
Championship Wrestling from Florida
**NWA Brass Knuckles Championship (Florida version) (2 times)
**NWA Florida Heavyweight Championship (1 time)
**NWA Southern Tag Team Championship (Florida version) (3 times) - with Jose Lothario
**NWA World Tag Team Championship (Florida version) (1 time) - with Don Curtis
*Gulf Coast Championship Wrestling
**NWA Gulf Coast Heavyweight Championship (1 time)
**NWA Southern Tag Team Championship (Gulf Coast version) (2 times) - with Lee Fields
*NWA Mid-America
**NWA Mid-America World Tag Team Championship (3 times) - with Lester Welch (2) and Alex Perez (1)
*Mid-South Sports
**NWA Georgia Heavyweight Championship (1 time)
**NWA Macon Tag Team Championship (1 time) - with El Mongol
**NWA World Tag Team Championship (Georgia version) (1 time) - with Don Curtis
*New England Pro Wrestling Hall of Fame
**Class of 2011
*Pro Wrestling Illustrated
**PWI Most Popular Wrestler of the Year (1973)
**PWI Most Inspirational Wrestler of the Year (1979)
**PWI ranked him # 214 of the 500 best singles wrestlers during the "PWI Years" in 2003.
*Professional Wrestling Hall of Fame and Museum
**(Class of 2009)
*World Wrestling Council
**WWC Caribbean Heavyweight Championship (1 time)
*World Wide Wrestling Federation / World Wrestling Federation
**WWWF / WWF Tag Team Championship (4 times) - with Sonny King (1), Billy White Wolf (1), and Jules Strongbow (2)
**WWF Hall of Fame (Class of 1994)

**อ้างอิง**

**แหล่งข้อมูลอื่น**
 WWE Hall of Fame Profile
*157288
หมวดหมู่:นักมวยปล้ำอาชีพชาวอเมริกัน
หมวดหมู่:ผู้บริหารมวยปล้ำอาชีพ
หมวดหมู่:เสียชีวิตจากการตก
หมวดหมู่:ผู้เข้าสู่หอเกียรติยศดับเบิลยูดับเบิลยูอี
หมวดหมู่:หอเกียรติยศและพิพิธภัณฑ์มวยปล้ำอาชีพ
มหาอุปราช (จัน)

มหาอุปราช  พระนามเดิม จัน เป็นพระมหาอุปราชในรัชกาลขุนวรวงศาธิราช ได้รับอุปราชาภิเษกได้เพียงไม่กี่วันก็ถูกลอบปลงพระชนม์

**พระประวัติ**
มหาอุปราช มีพระนามเดิมว่า จัน เป็นช่างตีเหล็กอาศัยอยู่ที่บ้านมหาโลก โดยเป็นพระอนุชาของขุนวรวงศาธิราช ใน พ.ศ. 2091 แม่หยัวศรีสุดาจันทร์ทรงอ้างว่าสมเด็จพระยอดฟ้ายังทรงพระเยาว์ หัวเมืองเหนือก็ไม่เป็นปกติจึงปรึกษากับขุนนางว่าจะให้ขุนวรวงศาธิราชว่าราชการแผ่นดินจนกว่าสมเด็จพระยอดฟ้าจะทรงเจริญพระชนมายุ จึงทำพิธีราชาภิเษกขุนวรวงศาธิราชเป็นพระมหากษัตริย์แห่งกรุงศรีอยุธยาและสถาปนานายจัน น้องชายขุนวรวงศาธิราชอยู่บ้านมหาโลก ขึ้นเป็นพระมหาอุปราช

**ลอบปลงพระชนม์**
การครองราชบัลลังก์ของขุนวรวงศาธิราชนั้น ไม่เป็นที่เห็นชอบของขุนนางในราชสำนักและพระญาติวงศ์บางส่วน เพราะขุนวรวงศาธิราชทรงขึ้นครองบัลลังก์โดยไม่ชอบธรรมจึงมีขุนนางบางคนรวมตัวกันเพื่อล้มล้างราชบัลลังก์ ได้แก่สมเด็จพระมหาธรรมราชาธิราชเจ้านายเชื้อสายราชวงศ์พระร่วง เจ้าพระยาศรีธรรมาโศกราช หมื่นราชเสน่หา (ในราชการ) และหลวงศรียศบ้านลานตากฟ้า
ทั้งสี่ร่วมกันวางแผนลอบปลงพระชนม์ จนโอกาสมาถึงเมื่อกรมการเมืองลพบุรีกราบทูลขุนวรวงศาธิราชว่า มีช้างเผือกเชือกหนึ่งที่ลพบุรี ขุนวรวงศาธิราชรับสั่งว่าจะไปจับแต่ต่อมาเปลี่ยนพระทัยให้กรมการเมืองลพบุรีไปจับแทน หลังจากนั้น 7 วันช้างเผือกเข้ามาทางวัดแม่นางปลื้มเข้าเพนียดวัดซองพระองค์จึงรับสั่งว่าหนนี้จะเสด็จไปจับเอง
ขุนพิเรนทรเทพสั่งให้หมื่นราชเสน่หา (นอกราชการ) ไปดักยิงอุปราชจันน้องขุนวรวงศาธิราชตายที่ท่าเสื่อระหว่างขี่ช้างไปเพนียด จากนั้นสมเด็จพระมหาธรรมราชาธิราชได้เรียกพระยาพิชัยกับพระยาสวรรคโลก ข้าราชการเมืองเหนือลงมาร่วมมือในการก่อการครั้งนี้ด้วย

**พระราชกิจ**
จากบันทึกของปินโต ได้บันทึกไว้ว่าอุปราชจันเป็นผู้ลงนามเซ็นสัญญาแทนรัฐบาลกรุงศรีอยุธยา

**ในวัฒนธรรมสมัยนิยม**
มีนักแสดงผู้รับบท มหาอุปราช (จัน) ได้แก่- อานนท์ สุวรรณเครือ จากละครเรื่อง สมเด็จพระสุริโยทัย (2535)- เอกพันธ์ บรรลือฤทธิ์  จากภาพยนตร์เรื่อง สุริโยไท (2544)- พศุฑย์ พงศ์พศุตม์ จากละครเรื่อง แม่หยัว (2567)

**อ้างอิง**
หมวดหมู่:กรมพระราชวังบวรสถานมงคล
หมวดหมู่:ชาวไทยที่ถูกลอบสังหาร
หมวดหมู่:เสียชีวิตจากอาวุธปืน
แพต แพตเตอร์สัน

ปิแอร์ แกลร์มง (Pierre Clermont; 19 มกราคม ค.ศ. 1941 – 2 ธันวาคม ค.ศ. 2020) หรือในชื่อที่รู้จักกันดีว่า แพต แพตเตอร์สัน (Pat Patterson) เป็นอดีตนักมวยปล้ำอาชีพ, ผู้บริหาร, ผู้ประกาศ และกรรมการ WWE ชาวแคนาดา–อเมริกัน เขาเข้าสู่หอเกียรติยศดับเบิลยูดับเบิลยูอีประจำปี 1996 และเป็นแชมป์อินเตอร์คอนติเนนทัลคนแรกของ WWE เดฟ เมลต์เซอร์ นักข่าวและนักประวัติศาสตร์กีฬากล่าวว่าแพตเตอร์สันเป็น "มือขวาของวินซ์ แม็กแมน" และเป็นหนึ่งใน "บุคคลสำคัญที่สร้าง WWE จนเป็นกระแสไปทั่วโลก"

**แชมป์และรางวัลความสำเร็จต่างๆ**
 American Wrestling Association
** AWA World Tag Team Championship (1 time) – with Ray Stevens
*Big Time Wrestling (San Francisco)
** NWA United States Heavyweight Championship (San Francisco version) (5 times)
** NWA World Tag Team Championship (San Francisco version) (11 times) – with Ray Stevens (2), Superstar Billy Graham (1), Pedro Morales (1), Pepper Gomez (1), Peter Maivia (1), Moondog Mayne (1), Rocky Johnson (3), and Tony Garea (1)- Cauliflower Alley Club
** Art Abrams Lifetime Achievement Award (2008)
** Other honoree (1995)- Championship Wrestling from Florida
** NWA Florida Tag Team Championship (1 time) – with Ivan Koloff
** NWA Florida Television Championship (1 time)- Lutte Internationale
** Canadian International Tag Team Championship (5 times) – with Raymond Rougeau (2) and Pierre Lefebvre (3)- New Japan Pro-Wrestling
** NWA North American Tag Team Championship (Los Angeles/Japan version) (1 time) – with Johnny Powers- NWA Hollywood Wrestling
** NWA Americas Heavyweight Championship (1 time)- NWA Western States Sports
** NWA Brass Knuckles Championship (Amarillo version) (1 time)
** NWA North American Heavyweight Championship (Amarillo version) (1 time)- Pacific Northwest Wrestling
** NWA Pacific Northwest Heavyweight Championship (3 times)
** NWA Pacific Northwest Tag Team Championship (2 times) – with Tony Borne (1) and The Hangman (1)- Pro Wrestling Illustrated
** PWI Stanley Weston Award (2004)
** PWI Ranked him #110 of the 500 best singles wrestlers of the PWI Years in 2003.- Professional Wrestling Hall of Fame
** Class of 2006 – as a member of The Blond Bombers- World Championship Wrestling
** IWA World Tag Team Championship (1 time) – with Art Nelson- World Wrestling Federation/WWE
** WWF Intercontinental Heavyweight Championship (1 time, inaugural)
** WWF North American Heavyweight Championship (1 time)
** WWF Hardcore Championship (1 time)
** WWE 24/7 Championship (1 time)
** WWF Hall of Fame (Class of 1996)- Wrestling Observer Newsletter
** Match of the Year (1981) vs. Sgt. Slaughter in an Alley Fight on April 21, 1981
** Worst Match of the Year (2000) vs. Gerald Brisco at King of the Ring on June 25, 2000, in Boston, Massachusetts
** Wrestling Observer Newsletter Hall of Fame (Class of 1996)

**อ้างอิง**

**แหล่งข้อมูลอื่น**
 Pat Patterson- name=Pat Patterson
หมวดหมู่:นักมวยปล้ำอาชีพชาวแคนาดา
หมวดหมู่:ผู้บริหารมวยปล้ำอาชีพ
หมวดหมู่:ผู้ฝึกสอนมวยปล้ำอาชีพ
หมวดหมู่:ผู้ประกาศนักมวยปล้ำอาชีพ
หมวดหมู่:กรรมการมวยปล้ำอาชีพ
หมวดหมู่:ผู้บริหารดับเบิลยูดับเบิลยูอี
หมวดหมู่:ผู้เข้าสู่หอเกียรติยศดับเบิลยูดับเบิลยูอี
หมวดหมู่:หอเกียรติยศและพิพิธภัณฑ์มวยปล้ำอาชีพ
ท้าวบุญเรือง

ท้าวบุญเรือง เป็นพระราชโอรสในพระเจ้าติโลกราช และเป็นพระราชบิดาในพญายอดเชียงราย พระมหากษัตริย์ล้านนาพระองค์ที่ 10 แห่งราชวงศ์มังราย

**พระประวัติ**
ท้าวบุญเรืองเป็นพระราชโอรสในพระเจ้าติโลกราช ดำรงตำแหน่งเป็นเจ้าราชบุตร มีพระโอรสเพียงพระองค์เดียวคือท้าวยอดเมือง ที่ต่อมาครองราชย์เป็นพญายอดเชียงราย
ท้าวบุญเรืองได้ครองเมืองเชียงรายในฐานะเจ้าราชบุตรซึ่งเป็นอุปราช ท้าวบุญเรืองมีบทบาทในการทำศึกสงครามร่วมกับท้าวยอดเมืองพระโอรสหลายครั้ง ในปลายรัชสมัยของพระเจ้าติโลกราชได้การประหารชีวิตบุคคลสำคัญหลายคนที่เคยร่วมศึกกันมา ซึ่งหนึ่งในนั้นคือท้าวบุญเรือง ซึ่งถูกคุมขังที่เมืองน้อย (ปัจจุบันอยู่ในอำเภอปาย จังหวัดแม่ฮ่องสอน) ก่อนถูกประหารชีวิตโดยมีความผิดโทษฐานคิดการก่อกบฏกับพระบิดา จากเหตุการณ์ดังกล่าวทำให้ท้าวยอดเมืองเสียพระทัยมากจึงได้สร้างวัดบริเวณตำแหน่งกาลกิณีเมือง ทางทิศตะวันตกเฉียงใต้ของเมืองเชียงใหม่

**อ้างอิง**
หมวดหมู่:ราชวงศ์มังราย
อุปราชอึ้งแซะ

อุปราชอึ้งแซะ ตำนานพื้นเมืองเชียงใหม่ออกพระนามว่า พญาเจ้าอิงเซะมัง (ᨻᩕ᩠ᨿᩣᨧᩮᩢ᩶ᩣᩋᩥ᩠ᨦᨪᩮᩬᩡᨾᩴ) เป็นเจ้าผู้ครองเชียงใหม่ภายใต้การปกครองของพม่าระหว่างปี พ.ศ. 2215 ถึง พ.ศ. 2218 ที่ปรากฏในตำนานพื้นเมืองเชียงใหม่

**การกล่าวถึงในหลักฐานทางประวัติศาสตร์และการตีความ**
อุปราชอึ้งแซะถูกกล่าวถึงอย่างสั้นๆในตำนานพื้นเมืองเชียงใหม่เพียง 2 ครั้ง ได้แก่ "ศักราช ๑๐๓๔ ตัวปีเต่าไจ้...เอาพระยาเจ้าอิงเซะมังขึ้นนั่งแท่นแก้วแทนในเมืองเชียงใหม่ก็ปีนั้น" และ "ศักราช ๑๐๓๗ ปีดับเหม้าพระอิงเซะจุตติ..." อุปราชอึ้งแซะถูกสันนิษฐานว่าเป็นพระมหาอุปราชแห่งกรุงอังวะ เนื่องจาก เอ่งเช แปลว่าวังหน้า และเป็นที่รู้จักอย่างแพร่หลายจากการศึกษาตำนานพื้นเมืองเชียงใหม่หรือหลักฐานชั้นหลังที่นำตำนานพื้นเมืองเชียงใหม่ไปอ้างอิง เช่น พงศาวดารโยนก 
อย่างไรก็ตาม ตัวตนของอุปราชอึ้งแซะขัดแย้งกับข้อมูลผู้ปกครองเชียงใหม่จากหลักฐานของพม่า และพระมหาอุปราชาพม่าในช่วงเวลานั้นคือ เจ้าชายนราวระ ซึ่งทรงดำรงตำแหน่งมาตั้งแต่ปี พ.ศ. 2207 ทำให้เกิดข้อโต้แย้งว่า บันทึกเกี่ยวกับอุปราชอึ้งแซะนั้นผิดเพี้ยนมาจากบันทึกเกี่ยวกับพระเจ้านะราวะระแห่งพม่าซึ่งครองราชย์ช่วงสั้นๆระหว่างปี พ.ศ. 2215 ถึง พ.ศ. 2216 

**ดูเพิ่ม**
 พระเจ้านะราวะระ- มีนเยยานดา

**อ้างอิง**
หมวดหมู่:พระมหากษัตริย์ล้านนา
หมวดหมู่:ข้อถกเถียงทางประวัติศาสตร์
มะสัง

มะสัง หรือ หมากกะสัง (Feroniella lucida (Scheff.) Swingle) เป็นพืชในวงศ์ Rutaceae เป็นไม้ยืนต้นแผ่กิ่งก้านจำนวนมาก ลำต้นและกิ่งก้าน มีหนามแหลมยาว แข็ง ใบประกอบแบบขนนก แผ่นใบโค้งขึ้นด้านบนเล็กน้อย สีเขียวเข้ม เป็นมันวาว ตามผิวใบมีต่อมน้ำมัน ดอกออกเป็นช่อแยกแขนงที่ซอกใบ คล้ายดอกกระถิน เป็นปุย ๆ มีสีขาว ผลทรงกลมสีเขียวคล้ายผลมะนาว ผิวเปลือกมีลายเป็นคลื่น เปลือกแข็งและหนามาก ผลอ่อนเปลือกสีเขียว เมื่อแก่จัดสีน้ำตาล  มีเมล็ดจำนวนมาก

**การใช้ประโยชน์**
ทางอุบลราชธานี  ใช้  แก่นต้มรวมกับแก่นมะขาม ใช้ดื่มขณะอยู่ไฟ ตำรายาไทยใช้รากต้มน้ำดื่มแก้ไข้ ใบรสฝาดมัน ใช้แก้ท้องเดิน ผลมีรสเปรี้ยว ใช้แทนมะนาวได้  ทางภาคตะวันออกเฉียงเหนือนิยมรับประทานสด เปลือกผลมะสังใช้บรรจุเทียน เมื่อจุดจะมีกลิ่นหอม เนื้อมะสังตากแห้งใช้ปรุงรสอาหารแบบเดียวกับมะขามเปียก ใส่ในน้ำพริก ลาบ ก้อย ยำ ส้มตำแทนมะนาว ผลอ่อนและยอดอ่อนมีรสเปรี้ยว ทางภาคใต้นิยมนำผลอ่อนมาแกงส้มกับปลาหมอ นิยมทำไปทำเป็นไม้ดัด เพื่อใช้ในการประดับตกแต่ง

**อ้างอิง**
หมวดหมู่:วงศ์ส้ม
หมวดหมู่:ผลไม้
หมวดหมู่:สมุนไพร
หมวดหมู่:ไม้ประดับ
เรือท้องแบน

เรือท้องแบนด้วยสองทุ่นตามความยาว
เรือท้องแบน (pontoon (boat)) คืออุปกรณ์ลอยน้ำชนิดหนึ่งซึ่งมีประสิทธิภาพในการลอยด้วยตัวเองในน้ำหนักถ่วงที่หนักมาก เรือท้องแบนคือเรือประเภทหนึ่งที่มีพื้นเรือค่อนข้างแบนโดยอาศัยทุ่นในการลอยน้ำ และอาจถูกใช้เป็นเรือ แพ เรือบรรทุก ท่าเรือ เรืออากาศ เรือโฮเวอร์คราฟต์ เครื่องบินลอยน้ำหรือเครื่องบินทะเล เรือท้องแบนอาจจะใช้งานร่วมกับชานชาลา การสร้างแพ การพยุงแพที่มีโครงสร้างเป็นบ้านเรือ ชานชาลาที่มั่นคงยังสามารถถูกใช้เป็นท่าเรือ การออกแบบเรือโดยทั่วไป คือเรือลำคู่ด้วยสองลำเรือลอยน้ำ (catamaran) หรือเรือที่มีลำเรือสามลำลอยน้ำ (trimaran) ซึ่งอาจจะสร้างอย่างง่ายๆ ด้วยรูปทรงกระบอกปิด เช่น ท่อ ถังน้ำ หรือกล่องประดิษฐ์จากเหล็กหรือคอนกรีต เป็นต้น ภาพร่างเรือท้องแบนอาจจะมีท้องเรือตื้นเพียง 8 นิ้ว ซึ่งลดความเสี่ยงในการแล่นไปถูกพื้นดินและความเสียหายใต้น้ำ ผลกระทบของเรือรูปแบบนี้คือเมื่อเรือแล่นด้วยกำลังแรงมากจะมีผลต่อการพลิกคว่ำด้านข้างของเรือโดยทันทีและไม่มีการเตือน โดยเฉพาะเรือที่มีน้ำหนักมากในส่วนบน

**ดูเพิ่ม**
 สะพานลอยน้ำ
หมวดหมู่:เรือ
หมวดหมู่:สิ่งก่อสร้างชายฝั่ง
หมวดหมู่:อุปกรณ์ลอยตัว

**สมุดภาพ**
perrow="3">
File:Dragage_Seine_Paris.jpg|เรือท้องแบนในฝรั่งเศส
File:Sun_Track_Bass_Buggy.jpg|เรือท้องแบน
File:KAUST_pontoon_boat.jpg|เรือท้องแบน
ฟาน ถิ กีม ฟุก

ฟาน ถิ กีม ฟุก (Phan Thị Kim Phúc, เกิด 2506) เป็นชาวเวียดนาม-แคนาดา รู้จักกันดีในฐานะเป็นเด็กที่ปรากฏในภาพถ่ายที่ได้รับรางวัลพูลิตเซอร์ที่ถ่ายระหว่างสงครามเวียดนามเมื่อวันที่ 8 มิถุนายน 2515 ภาพถ่ายเชิงสัญลักษณ์นี้ถ่ายในอำเภอจ๋างบ่าง (Trảng Bàng) จังหวัดเต็ยนิญ โดยช่างภาพเอพี นิก อู๊ต (Nick Ut) แสดงเธอในวัยราวเก้าขวบกำลังวิ่งเปลือยตามถนนหลังการโจมตีของเวียดนามใต้ทำให้ไหม้รุนแรงที่หลัง
หมวดหมู่:ชาวแคนาดาเชื้อสายเวียดนาม
หมวดหมู่:บุคคลในสงครามเวียดนาม
สถาปัตยกรรมใน พ.ศ. 2555

โตเกียวสกายทรี หอคอยที่สูงที่สุดในโลก
สนามกีฬาโอลิมปิก (ลอนดอน)
สถาปัตยกรรมใน พ.ศ. 2555 เกี่ยวข้องกับบางเหตุการณ์สำคัญ

**อาคาร**
- มกราคม - การขยายพิพิธภัณฑ์อิซาเบลลา สจวต การ์ดเนอร์ในบอสตัน แมสซาชูเซตส์- มกราคม - JW Marriott Marquis Dubai โรงแรมที่สูงที่สุดในโลก เสร็จสมบูรณ์ในดูไบ- 29 กุมภาพันธ์ - โตเกียวสกายทรี หอคอยที่สูงที่สุดในโลก ซุมิดะ โตเกียว ประเทศญี่ปุ่น- 18 มิถุนายน - เดอะชาร์ด กรุงลอนดอน ประเทศอังกฤษ  ถูกเปิดอย่างเป็นทางการ และกลายเป็นตึกที่สูงที่สุดในสหภาพยุโรป - 27 มิถุนายน - พิธีเปิดโอลิมปิกฤดูร้อน 2012 ตั้งอยู่บนอุทยานโอลิมปิกลอนดอน กรุงลอนดอน ประเทศอังกฤษ
**สนามกีฬาโอลิมปิก (ลอนดอน)
**ศูนย์กีฬาทางน้ำแห่งลอนดอน- 1 พฤศจิกายน - Mercury City Tower รัสเซีย กลายเป็นตึกที่สูงที่สุดในยุโรป - Baluarte Bridge - สะพานขึงที่ยาวที่สุดในลาตินอเมริกา ประเทศเม็กซิโก - Princess Tower - อาคารที่อยู่อาศัยที่สูงที่สุดในโลก เสร็จสมบูรณ์ในดูไบ- Soleil - อาคารที่สูงที่สุดในบริสเบน ออสเตรเลีย- Absolute World ได้รับรางวัล Emporis Skyscraper
หมวดหมู่:สถาปัตยกรรม
หมวดหมู่:สิ่งก่อสร้างตั้งแต่ พ.ศ. 2555
วีตอเรีย

วีตอเรีย (Vitória) เป็นเมืองหลวงของรัฐเอชปีรีตูซังตู ประเทศบราซิล ตั้งอยู่บนเกาะเล็ก ๆ ในอ่าวที่แม่น้ำบรรจบกับทะเล ก่อตั้งในปี ค.ศ. 1551 เมืองมีพื้นที่ 93 กม2 หรือ 35.9 ตร.ไมล์ มีประชากร 348,265 คน (ค.ศ. 2013) ขณะที่เกรตเตอร์วีตอเรีย ที่เป็นเขตมหานครมีประชากรมากกว่า 1,857,616 คน (ค.ศ. 2013) เป็นเมืองใหญ่เป็นอันดับ 14 ของประเทศ ในปี ค.ศ. 1998 สหประชาชาติ ให้วีตอเรียเป็นเมืองหลวงรัฐที่น่าอยู่อาศัยที่สุดของบราซิล โดยวัดจากด้านสุขภาพ การศึกษา และโครงการปรับปรุงสังคม

**ภูมิอากาศ**

**ศาสนา**
ที่มา: IBGE 2000 

**เมืองพี่น้อง**

**อ้างอิง**

**แหล่งข้อมูลอื่น**
  Vitória's Municipal Page (in Portuguese)-  Vitória's Government Page - Tourism date=2014-07-02 -  Hotel bookings at Vitória (in Portuguese) date=2021-03-03 -  IBGE statistics for many Brazilian cities (in Portuguese)-  Images Google Maps of Vitória - ES date=2008-04-08 -  Portal with Information about Vitória and Espírito Santo-  The Best of Vitória - Guide (in Portuguese) date=2008-11-20 
หมวดหมู่:เมืองหลวงของรัฐในประเทศบราซิล
ซันตันเดร์

ซันตันเดร์ (Santander) เป็นเมืองหลักของแคว้นกันตาเบรีย เขตการปกครองของประเทศสเปน เป็นเมืองท่าตั้งอยู่ทางชายฝั่งทิศเหนือของประเทศสเปน อยู่ทางทิศตะวันออกของเมืองฆิฆอน และทางทิศตะวันตกของเมืองบิลบาโอ เมืองมีประชากร 178,465 คน (ค.ศ. 2013)

**ภูมิอากาศ**

**ประชากรศาสตร์**

**อ้างอิง**

**แหล่งข้อมูลอื่น**
 Webcams de Santander y Cantabria — Live webcams Santander and Cantabria.-  Ayuntamiento de Santander — Official website of the Santander City Council (In Spanish).- Webcam en Puertochico — Live webcam of Santander's Puertochico district.- Tiempo y webcam de Santander desde El Sardinero — Live webcam and weather station at Sardinero beach
หมวดหมู่:เมืองในแคว้นกันตาเบรีย
ลัทธิบูชาบุคคล

ไฟล์:Visitors Paying Their Respects To Kim Il-Sung.jpg|thumb|บุคคลสักการะรูปปั้นคิม อิล-ซ็องในกรุงเปียงยาง ประเทศเกาหลีเหนือ
ไฟล์:Parade Procession Moscow 1964.jpg|thumb|ประชาชนนำรูปภาพครุชชอฟ และสมาชิกโปลิตบูโรพรรคคอมมิวนิสต์แห่งสหภาพโซเวียต เข้าร่วมพาเรดวันแรงงานสากล ในปี 1964
ลัทธิบูชาบุคคล (cult of personality) หรือ ลัทธิบูชาผู้นำ (cult of the leader) เกิดขึ้นเมื่อปัจเจกบุคคลใช้สื่อมวลชน โฆษณาชวนเชื่อ หรือวิธีการอื่นเพื่อสร้างภาพลักษณ์อุดมคติ วีรกรรม และบางครั้ง น่าเคารพบูชา มักผ่านการประจบและสรรเสริญโดยปราศจากข้อสงสัย มักซ์ เวแบร์ นักสังคมวิทยา พัฒนาการจำแนกอำนาจสามประการ โดยลัทธิบูชาบุคคล ถือขนานกับสิ่งที่เวแบร์นิยามเป็น "อำนาจบุญบารมี" ลัทธิบูชาบุคคลคล้ายกับการบูชาวีรบุรุษ ยกเว้นดำเนินโดยสื่อมวลชนและโฆษณาชวนเชื่อซึ่งปกติรัฐเป็นผู้ดำเนินการ โดยเฉพาะอย่างยิ่งในรัฐเผด็จการเบ็ดเสร็จ

**ดูเพิ่ม**
 ลัทธิบูชาบุคคลเกาหลีเหนือ- ลัทธิบูชาบุคคลมองโกเลีย- ลัทธิบูชาบุคคลไทย

**อ้างอิง**

**แหล่งข้อมูลอื่น**
  Why Dictators Love Kitsch by Eric Gibson, The Wall Street Journal, August 10, 2009

หมวดหมู่:คำศัพท์การเมือง
หมวดหมู่:ลัทธิ
เอซีที (การทดสอบ)

เอซีที หรือแอคท์ (ACT) ย่อมาจาก American College Testing เป็นข้อสอบมาตรฐานที่ใช้วัดระดับการใช้เหตุผลและการสื่อสารที่จำเป็นสำหรับการศึกษาต่อในระดับอุดมศึกษาของประเทศสหรัฐอเมริกา ดังนั้นข้อสอบ ACT จึงเป็นแบบทดสอบมาตรฐานสำหรับนักเรียนในระดับมัธยมศึกษาตอนปลาย (High School) โดยมีข้อสอบมาตรฐานที่ใกล้เคียงกันคือ ข้อสอบเอสเอที (SAT Reasoning Test)

**ความนิยมในสหรัฐอเมริกา**
มหาวิทยาลัยส่วนใหญ่ในสหรัฐอเมริกามักจะยินดีรับผลสอบทั้ง ACT และ SAT ขึ้นอยู่กับว่านักเรียนจะเลือกใช้ผลสอบตัวใดยื่นสมัครเรียน แต่โดยทั่วไปมหาวิทยาลัยในแถบ Midwest และตอนใต้มักจะแนะนำให้นักเรียนยื่นผล ACT มากกว่ามหาวิทยาลัยในแถบตะวันออกและตะวันตก 

**ความนิยมในประเทศไทย**
ในประเทศไทยผลสอบ ACT สามารถนำไปยื่นสมัครเข้าศึกษาต่อในหลักสูตรนานาชาติบางหลักสูตร เช่น หลักสูตร BALAC ของจุฬาลงกรณ์มหาวิทยาลัย หรือหลักสูตร SIIT ของมหาวิทยาลัยธรรมศาสตร์ แต่โดยทั่วไปผลสอบ ACT ยังไม่เป็นที่ยอมรับและแพร่หลายเหมือนกับผลสอบ SAT ซึ่งเป็นที่ยอมรับในเกือบทุกหลักสูตร

**กำหนดการจัดสอบและสถานที่จัดสอบในประเทศไทย**
กำหนดการการจัดสอบ ACT ในปัจจุบันมีทั้งสิ้น 5 ครั้งต่อปีในเดือนกุมภาพันธ์ เมษายน มิถุนายน ตุลาคม และธันวาคม 

**ศูนย์สอบในเขตกรุงเทพมหานครและปริมณฑล**
International Community School of Bangkok (ICS)
*International School of Bangkok (ISB)
*KIS International School (KIS)

**ศูนย์สอบในต่างจังหวัด**
Grace International School (Chiang Mai)

**อ้างอิง**

**แหล่งข้อมูลอื่น**
ACT Official Site http://www.act.org/products/k-12-act-test/ date=2014-05-29 
A
หมวดหมู่:การทดสอบมาตรฐาน
เพลงโฆษณา

เพลงโฆษณา (Jingle) เป็นเพลงสั้น ๆ ที่ใช้ในการโฆษณาและเพื่อวัตถุประสงค์อื่น ๆ ในทางพาณิชย์ โดยมีท่อนฮุกหนึ่งท่อนหรือมากกว่า ใช้เพื่อโฆษณาสินค้าที่ใช้เพลงประกอบดังกล่าวคู่กับสโลแกนโฆษณา ผู้ซื้อโฆษณามักใช้เพลงประกอบโฆษณาในโฆษณาทางวิทยุและโทรทัศน์ แต่เพลงโฆษณาเองก็อาจใช้ในเชิงอื่น ๆ ที่ไม่ใช่การประชาสัมพันธ์เพื่อสร้างหรือรักษาภาพลักษณ์ของยี่ห้อสินค้าดังกล่าว เพลงโฆษณานับเป็นรูปแบบหนึ่งของการโฆษณาด้วยเสียง
เพลงโฆษณาไม่มีรูปแบบที่แน่นอน และการใช้เพลงโฆษณาในการโฆษณาทางวิทยุในช่วงแรกเป็นผลมาจากการพัฒนารูปแบบการโฆษณามากกว่าเป็นการเริ่มโฆษณาใหม่ด้วยรูปแบบนี้ การโฆษณาโดยใช้เสียงเพลงเริ่มมีขึ้นตั้งแต่ พ.ศ. 2466 ซึ่งเป็นช่วงเดียวกันกับที่เริ่มมีการโฆษณาทางวิทยุในสหรัฐอเมริกา เชื่อกันว่าเจเนอรัลมิลส์เป็นบริษัทแรกที่ทำตลาดโดยใช้เพลงโฆษณาที่มีคนร้อง เพลงโฆษณาชื่อ Have You Tried Wheaties? (ลองวีทตีหรือยัง?) ซึ่งใช้ในการโฆษณาซีเรียล ได้รับการเผยแพร่ผ่านวิทยุในย่านมินนีแอโพลิส-เซนต์พอลเป็นครั้งแรกในช่วงคริสต์มาสต์อีฟใน พ.ศ. 2469

**อ้างอิง**
หมวดหมู่:การโฆษณา
หมวดหมู่:เพลงแบ่งตามเนื้อหา
การข้ามฝั่ง (บันเทิงคดี)

การข้ามฝั่ง (crossover หรือ fictional crossover) เป็นการนำสิ่งต่าง ๆ ในเรื่องแต่ง เช่นตัวละคร สถานที่ หรือจักรวาลของเรื่องแต่งสองเรื่องเป็นอย่างน้อยที่แตกต่างกันมารวมอยู่ในบริบทของเรื่องแต่งเรี่องเดียว ซึ่งอาจเกิดขึ้นได้จากการทำความตกลงระหว่างผู้ถือลิขสิทธิ์ การพยายามข้ามฝั่งของผู้ติดตาม หรืออาจเป็นในกรณีที่เรื่องแต่งดังกล่าวมีผู้ถือลิขสิทธิ์ร่วมกันอยู่
การข้ามฝั่งที่เป็นทางการมักเกิดจากการที่ผู้ถือลิขสิทธิ์หาโอกาสในการทำรายได้โดยการผสมผสานเรื่องแต่งที่ได้รับความนิยมและมีผู้ติดตามอย่างเหนียวแน่น หรืออาจเป็นการแนะนำแนวคิดใหม่ ๆ จากอิทธิพลของแนวคิดเดิม ส่วนมากมักจะเกิดจากการที่ผู้ถือลิขสิทธิ์ในเรื่องแต่งที่ข้ามกันเป็นคนเดียวกัน แต่ในบางกรณีอาจเป็นการร่วมมือกันของผู้ถือลิขสิทธิ์ต่างรายกันก็ได้หากตกลงกันได้ หรือในบางกรณีนำตัวละครที่ตกเป็นสาธารณสมบัติมาคู่กับตัวละครที่อยู่ภายใต้ลิขสิทธิ์อยู่ก็ได้ เรื่องที่แต่งโดยข้ามฝั่งนั้นมักจะมีการแสดงเหตุผลว่าเหตุใดถึงข้ามฝั่งกันได้ เช่น เป็นเพื่อนบ้านกัน (ตัวละครจากเรื่อง Golden Girls และ Empty Nest) หรือใช้วิธีข้ามมิติกัน (เช่นในรูปแบบที่ปรากฎในเรื่องแต่งแนวไซไฟ) แต่บางเรื่องก็ไม่อธิบายเลย หรือไม่สามารถอธิบายได้โดยอาศัยจักรวาลของตน ทำให้แต่ละจักรวาลจำเป็นต้องไม่กล่าวถึงเพื่อให้เรื่องของตนเองเกิดความต่อเนื่อง อย่างไรก็ดีบางเรื่องก็จงใจทำให้ความสัมพันธ์ระหว่างจักรวาลทั้งหมดซับซ้อน เช่นในกรณีของเดอะซิมป์สันส์และ Futurama ซึ่งแต่ละเรื่องเป็นเรื่องแต่งซึ่งกันและกันในอีกเรื่องหนึ่ง
วงศ์ย่อยลาน

วงศ์ย่อยลาน หรือ Coryphoideae เป็นวงศ์ย่อยของวงศ์ปาล์ม สมาชิกคือปาล์มที่มีใบประกอบแบบนิ้วมือ เช่น ลาน ตาล กะพ้อ อินทผลัม จั๋ง ค้อดอย 

**อ้างอิง**
หมวดหมู่:วงศ์ย่อยลาน
สิริ กรินชัย

สิริ กรินชัย หรือคุณแม่สิริ เป็นวิปัสสนาจารย์ผู้มีชื่อเสียงจากการจัดและพัฒนาหลักสูตรวิปัสสนากรรมฐานในประเทศไทย และธรรมาจารย์แห่งยุวพุทธิกสมาคมแห่งประเทศไทย ในพระบรมราชูปถัมภ์

**ประวัติ**
สิริ กรินชัย นามสกุลเดิม พจนสิทธิ์ เป็นชาวจังหวัดนครราชสีมา เกิดเมื่อวันที่ 22 สิงหาคม พ.ศ. 2460 เป็นบุตรสาวคนโตของหลวงสิทธิ์โยธา (สังวาลย์ พจนสิทธิ์) กับนางสาคร สิทธิ์โยธา เมื่ออายุ 19 ปี ได้สมรสนายไชย กรินชัย มีบุตรธิดารวมกันทั้งสิ้น 4 คน ได้แก่
# นางกาบแก้ว ไชยะบุรินทร์
# นายวีระเกียรติ กรินชัย
# นายพันธุ์เทพ กรินชัย
# นางสาวพรทิพย์ กรินชัย
ในปี พ.ศ. 2504 ได้เข้าฝึกวิปัสสนากรรมฐานกับพระเทพสิทธิมุนี (โชดก ญาณสิทฺธิ) เป็นเวลา 7 วัน ได้รับผลการปฏิบัติเป็นที่น่าพอใจ จนได้รับยกย่องจากพระวิปัสสนาจารย์ ต่อมาจึงได้รับสนับสนุนให้เผยแผ่การฝึกวิปัสสนา คุณแม่สิริได้ริเริ่มพัฒนาหลักสูตรอบรมวิปัสสนากรรมฐาน 7 คืน 8 วัน ขึ้นในชื่อ "เพื่อพัฒนาจิตให้เกิดปัญญาและสันติสุข" สำหรับผู้สนใจจากทุกเพศ วัย ศาสนา มีผู้สนใจเข้าร่วมอบรมเป็นจำนวนมาก และยังได้รับเชิญไปบรรยายและสอนวิปัสสนาแก่หน่วยงานและองค์การต่าง ๆ ทั้งของภาครัฐและเอกชน 
คุณแม่สิริถึงแก่กรรมเมื่อวันศุกร์ที่ 2 ธันวาคม พ.ศ. 2554 เวลา 06:19 น. ณ โรงพยาบาลชลบุรี สิริอายุได้ 94 ปี 3 เดือน 9 วัน

**เกียรติยศ**
คุณแม่สิริ กรินชัย ได้รับการเชิดชูเกียรติจากองค์การต่าง ๆ ดังนี้- 26 พฤษภาคม พ.ศ. 2528 ได้รับพระราชทานรางวัลบุคคลผู้ทำคุณประโยชน์ต่อพระพุทธศาสนา จากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี- 9 มกราคม พ.ศ. 2531 ได้รับพระราชทานปริญญาปรัชญาดุษฎีบัณฑิตกิตติมศักดิ์ สาขาวิชาจิตวิทยา มหาวิทยาลัยรามคำแหง- 10 กุมภาพันธื พ.ศ. 2531ได้รับโล่เกียรติคุณนักสังคมสงเคราะห์ดีเด่น ประจำปี 2530 ประเภทอาสาสมัคร ในสาขาพัฒนาจิตใจ จากมูลนิธิศาสตราจารย์ปกรณ์ อังศุสิงห์- 9 กันยายน พ.ศ. 2543ได้รับการประกาศเกียรติคุณเชิดชูเกียรติเป็น “คนดีศรีแผ่นดิน” จากสมาคมสื่อมวลชนส่วนภูมิภาคประเทศไทย - 6 มีนาคม พ.ศ. 2545 ได้รับรางวัล “ OUTSTANDING WOMAN IN BUDDHISM” หรือ “สตรีผู้โดดเด่นแห่งพุทธศาสนาโลก” จากองค์การพุทธศาสนิกสัมพันธ์แห่งโลก- 12 กรกฎาคม พ.ศ. 2545 ได้รับรางวัลกิตติคุณสัมพันธ์ “สังข์เงิน” ประเภทบุคคลภาคเอกชน จากสมาคมนักประชาสัมพันธ์แห่งประเทศไทย - 22 เมษายน พ.ศ. 2552 ได้รับโล่ประกาศเกียรติคุณ “โล่พุทธคุณูปการกาญจนเกียรติคุณ” จากคณะกรรมาธิการการศาสนา ศิลปะ และวัฒนธรรม สภาผู้แทนราษฎรไทย

**เครื่องราชอิสริยาภรณ์**
 2538

**อ้างอิง**
2554
หมวดหมู่:ผู้ได้รับปริญญากิตติมศักดิ์จากมหาวิทยาลัยรามคำแหง
หมวดหมู่:ผู้ได้รับพระราชทานรางวัลเสาเสมาธรรมจักร
หมวดหมู่:ผู้ได้รับเครื่องราชอิสริยาภรณ์ จ.ม.
หมวดหมู่:บุคคลจากจังหวัดนครราชสีมา
สกุลค้อดอย

สกุลค้อดอย หรือ Trachycarpus เป็นสกุลของพืชในวงศ์ปาล์มที่เป็นพืชพื้นเมืองในเอเชียตั้งเต่เทือกเขาหิมาลัยจนถึงทางตะวันออกของจีน ฐานใบมีเส้นใยที่ปรากฏให้เห็นนเป็นเส้น ทุกชนิดแยกเพศ  แต่ต้นตัวเมียบางครั้งจะสร้างดอกตัวผู้ ทำให้ผสมในตัวเองได้  

**อ้างอิง**
หมวดหมู่:สกุลค้อดอย
วงศ์ย่อยหวาย

วงศ์ย่อยหวาย หรือ Calamoideae เป็นวงศ์ย่อยของวงศ์  Arecaceae มีสมาชิก 21 สกุลและประมาณ 620 สปีชีส์ที่กระจายพันธ์ทั่วโลก

**การจัดจำแนก**
วงศ์ย่อยหวายแบ่งเป็นเผ่าดังนี้:- เผ่า Calameae 
**เผ่าย่อย Calaminae
***Calamus
***Daemonorops
** เผ่าย่อยKorthalsiinae
***Korthalsia
** เผ่าย่อย Metroxylinae
***Metroxylon
** เผ่าย่อย Pigafettinae
***Pigafetta
** เผ่าย่อย Plectocomiinae
***Plectocomia
** เผ่าย่อย Salaccinae
***Salacca- เผ่า Eugeissoneae
***Eugeissona
*เผ่า Lepidocaryeae
** เผ่าย่อย Ancistrophyllinae
***Eremospatha
*** Laccosperma 
*** Oncocalamus
** เผ่าย่อย Mauritiinae
*** Lepidocaryum
*** Mauritia

**อ้างอิง**
หมวดหมู่:วงศ์ย่อยหวาย
วงศ์ย่อยหมาก

วงศ์ย่อยหมาก หรือ Arecoideae เป็นวงศ์ย่อยของพืชตระกูลปาล์ม ที่มีใบประกอบแบบขนนก ดอกแยกเพศไม่แยกต้น ตัวอย่างเช่น หมากสง เต่าร้าง มะพร้าว
หมวดหมู่:วงศ์ย่อยหมาก
นิล

นิล (Black Spinel) เป็นแร่รัตนชาติชนิดหนึ่ง ในสมัยโบราณเรียกกันว่า "มณีนิล" เพราะถือว่านิลคืออัญมณีชนิดหนึ่ง และเชื่อกันว่านิลมีพลังศักดิ์สิทธิ์ซ่อนอยู่สามารถปกป้องให้พ้นภยันอันตรายได้ เพราะนักรบในสมัยโบราณของไทยได้ใช้ "นิลและโป่งขาม" เป็นเครื่องรางในการออกศึก ต่อมานิลถูกนำมาใช้เป็นเครื่องบอกฐานะ ยศศักดิ์ จนในที่สุดก็นำมาใช้เป็นเครื่องประดับจวบจนปัจจุบัน

**ลักษณะทางอัญมณี**
นิลเป็นอัญมณีที่มีสีดำสนิทและมีความเป็นเงางาม นิลมีอยู่ 3 ชนิด คือ นิลตัน(Black spinel) นิลเสี้ยน(Black Pyroxene) และนิลติดเหล็ก(Magnetite) แต่ที่นิยมนำมาทำเป็นเครื่องประดับคือนิลตัน เพราะเมื่อนำมาเจียระไนแล้วให้ความสวยงามและราคาไม่แพงมากนัก สำหรับเครื่องประดับที่ทำด้วยนิล ได้แก่ ต่างหู สร้อยคอ จี้ แหวน ฯลฯ

**ดูเพิ่ม**
อัญมณี
*แร่รัตนชาติ

**อ้างอิง**

**แหล่งข้อมูลอื่น**
เครื่องประดับที่ทำด้วยนิล
หมวดหมู่:ถ่านหิน
หมวดหมู่:อัญมณี
หมวดหมู่:แร่
หมวดหมู่:รัตนชาติ
หมวดหมู่:เครื่องประดับ
ความพยายามรัฐประหารในประเทศสเปน พ.ศ. 2524

ความพยายามรัฐประหารในประเทศสเปน พ.ศ. 2524 (Golpe de Estado en España de 1981) หรือ เบย์นตีเตรส-เอเฟ (23-F) เป็นเหตุการณ์ความพยายามรัฐประหารในประเทศสเปน
เริ่มขึ้นเมื่อวันที่ 23 กุมภาพันธ์ พ.ศ. 2524 และสิ้นสุดลงในวันรุ่งขึ้น เหตุการณ์นี้ยังรู้จักกันในอีกชื่อว่า เอลเตเฆราโซ  (El Tejerazo) ซึ่งมาจากฉายาบุคคลที่โดดเด่นที่สุดของอันโตนิโอ เตเฆโร (Antonio Tejero) ผู้นำกลุ่มสารวัตรทหาร จากหน่วยพิทักษ์พลเรือน (Guardia Civil) ติดอาวุธ 200 นาย พังเข้าไปในสภาผู้แทนราษฎรสเปนระหว่างกระบวนการเลือกตั้งเลโอโปลโด กัลโบ โซเตโลให้เป็นนายกรัฐมนตรีคนใหม่ของประเทศ สมเด็จพระราชาธิบดีฆวน การ์โลสที่ 1 แห่งสเปน พระมหากษัตริย์ ทรงออกแถลงการณ์ทางโทรทัศน์ประณามรัฐประหารและกระตุ้นให้ธำรงไว้ซึ่งกฎหมายและความต่อเนื่องของรัฐบาลที่มาจากการเลือกตั้งตามระบอบประชาธิปไตย ไม่นานรัฐประหารก็ล้มเหลว หลังยึดรัฐสภาและจับคณะรัฐมนตรีเป็นตัวประกันไว้นาน 18 ชั่วโมง กลุ่มสารวัตรทหารฝ่ายเตเฆโรได้ยอมจำนนและถูกจับกุมโดยกำลังผสมฝ่ายรัฐบาลในเช้าวันรุ่งขึ้น ไม่มีผู้ใดได้รับอันตราย 
พันโท อันโตนิโอ เตเฆโร ถูกตัดสินโทษจำคุก 30 ปี แต่ได้รับการปล่อยตัวโดยมีการคุมประพฤติในวันที่ 3 ธันวาคม พ.ศ. 2539 รวมจำคุกจริง 15 ปี 9 เดือน

**อ้างอิง**
หมวดหมู่:ประวัติศาสตร์สเปน
หมวดหมู่:พ.ศ. 2524
หมวดหมู่:การเปลี่ยนผ่านสู่ประชาธิปไตยของสเปน
หมวดหมู่:ความพยายามรัฐประหาร